钦定古今图书集成/明伦汇编/闺媛典/第311卷 > 皇清四十四 > 孙仲麟继妻章氏
## 钦定古今图书集成/明伦汇编/闺媛典/第311卷 > 皇清四十四 > 孙仲麟继妻章氏

按《桐城县志》：章氏，进士孙仲麟继妻。麟先娶何氏，事舅姑以孝，寓白下，食指数十百人，内外筦钥悉授何，上下无间言。何寻殁，门以内皆哭失声。继娶章，名玉筐，给谏事简之女，德性与何如一，晓诗书大义，相夫成进士。夫殁京邸，章悲号投地，引绳欲自经，姑救之，得不死。会麟柩归，章往迎，又自经于舆，侍婢又救之” ，遂勉事舅姑，承欢尽礼。择从子曰琏为夫后。抚孤茹荼，长斋布服，历十七年，以悲哀致病而死。所著有《澄心堂诗》、“《望云草、再生集》《诉天杂纪》，读者至为流涕。